เรวัช กลิ่นเกษร

พลตำรวจโท เรวัช กลิ่นเกษร (เกิด: วันที่ 10 กุมภาพันธ์ พ.ศ. 2498) เป็นอดีตนายตำรวจชาวไทย อดีตผู้บัญชาการกองบัญชาการตำรวจปราบปรามยาเสพติด และอดีตรักษาการผู้บัญชาการตำรวจสันติบาล เป็นที่รู้จักจากฉายา "มือปราบศยามล" และ "มือปราบขุนดง"

 ประวัติ 
เรวัช กลิ่นเกษร เกิดเมื่อวันที่ 29 มกราคม พ.ศ. 2499 (ตามใบแจ้งเกิดตรงกับวันอาทิตย์ แรม 3 ค่ำ เดือน 3 ปีมะแม) ที่อำเภอท่าตะโก จังหวัดนครสวรรค์ประวัติ "พล.ต.ท.เรวัช กลิ่นเกษร" ฉายา "มือปราบขุนดง เจ้าคาถา" กับคดีดัง "ศยามล" อย่างไรก็ตาม มารดาได้จดจำวันเกิดจริงไว้เป็นวันที่ 10 กุมภาพันธ์ พ.ศ. 2498 เขาเติบโตในครอบครัวเจ้าของโรงสี แต่ระหว่างที่เรียนอยู่ชั้นประถมศึกษาปีที่ 5 ผู้เป็นตาถูกกลุ่มโจรบุกปล้นและฆ่าอย่างโหดเหี้ยม ทำให้ พล.ต.ท.เรวัช ในตอนนั้น ต้องกลายเป็นพยานปากเอก ติดตามตำรวจไปชี้ตัวทุกครั้งที่มีการล่าคนร้าย สร้างความไม่พอใจให้กับกลุ่มคนร้ายเป็นอย่างมาก ทำให้ พล.ต.ท.เรวัช โดนดักฆ่า จึงต้องพกปืน .38 ติดตัวและอยู่ในความดูแลของตำรวจ จนเป็นจุดเริ่มต้นกับความฝันที่อยากจะเป็นตำรวจของ พล.ต.ท.เรวัช กลิ่นเกษร

เรวัชสำเร็จการศึกษาระดับปริญญาตรีจากคณะนิติศาสตร์ มหาวิทยาลัยรามคำแหง และระดับปริญญาโทสาขาอาชญาวิทยา จากมหาวิทยาลัยมหิดล

หลังเกษียณราชการในเดือนกันยายน พ.ศ. 2559 เรวัชได้เปิดธุรกิจร้านอาหารและไร่องุ่นชื่อว่า “ณ กานดา” ที่จังหวัดกาญจนบุรี

ในวันเกษียณราชการ มีบุตรชายทั้ง 5 คนแต่งเครื่องแบบตำรวจเข้าร่วมพิธีอำลาตำรวจของ พล.ต.ท. เรวัช ที่สโมสรตำรวจ สร้างความสนใจให้แก่สื่อมวลชนเมื่อทราบว่าทั้ง 5 คนเป็นบุตรชายของเรวัช ซึ่งล้วนเข้ารับราชการตำรวจตามรอยผู้เป็นพ่อmatichon tv, 5 ตำรวจทายาท "เรวัช กลิ่นเกษร" ร่วมส่งผู้เป็นพ่อถอดเครื่องแบบผู้พิทักษ์สันติราษฎร์

ต่อมา บุตรชายคนหนึ่งในจำนวนนี้ได้สอบผ่านเนติบัณฑิต และย้ายสายงานไปรับราชการเป็นอัยการจังหวัด

 รับราชการ 
พล.ต.ท. เรวัช เริ่มต้นรับราชการเป็นเสมียนที่จังหวัดชัยนาท ก่อนขยับขึ้นมาเป็นปลัดอำเภอ ทำหน้าที่ติดตามดูแลนายอำเภอ ช่วงผู้ก่อการร้ายคอมมิวนิสต์อาละวาดหนัก ชีวิตพลิกผันกลายเป็น “มือปืนในเครื่องแบบฝ่ายปกครอง”  ก่อนที่จะตัดสินใจสอบบรรจุเป็นข้าราชการตำรวจ เพราะเป็นความชอบส่วนตัวเปิดประวัติ "พล.ต.ท.เรวัช กลิ่นเกษร"  พล.ต.ท.เรวัช ได้จบหลักสูตรอบรมนายร้อยตำรวจ รุ่น 24 (นรอ. รุ่น 24) กระทั่งได้รับโปรดเกล้าฯ พระราชทานยศ ร้อยตำรวจตรี เมื่อวันที่ 1 ตุลาคม พ.ศ. 2522 รุ่นเดียวกับ

 พล.ต.อ. พงศพัศ พงษ์เจริญ อดีตรองผู้บัญชาการตำรวจแห่งชาติ
 พล.ต.อ. วินัย ทองสอง อดีตรองผู้บัญชาการตำรวจแห่งชาติประกาศสำนักนายกรัฐมนตรี
 พล.ต.ท. อำนวย นิ่มมะโน อดีตรองผู้บัญชาการตำรวจนครบาล และอดีตผู้บัญชาการตำรวจภูธรภาค 1
 พล.ต.ท. พิสัณห์ จุลดิลก สมาชิกวุฒิสภา และอดีตเลขาธิการสมาคมกีฬาฟุตบอลแห่งประเทศไทย ในพระบรมราชูปถัมภ์
 พล.ต.ท. เทศา ศิริวาโท อดีตผู้บัญชาการตำรวจภูธรภาค 8
 พล.ต.ต. วิสุทธิ์ วานิชบุตร อดีตรองผู้บัญชาการตำรวจภูธรภาค 9

กระทั่งได้เลื่อนยศเลื่อนตำแหน่งขึ้นมาตามลำดับจนกระทั่งได้รับโปรดเกล้าฯ แต่งตั้งให้ดำรงตำแหน่ง ผู้บัญชาการตำรวจปราบปรามยาเสพติด เมื่อวันที่ 1 ตุลาคม พ.ศ. 2557 สืบต่อจาก พล.ต.ท. สุรพล ทวนทอง ที่ขยับขึ้นไปดำรงตำแหน่งจเรตำรวจประกาศสำนักนายกรัฐมนตรี เรื่อง แต่งตั้งข้าราชการตำรวจ พร้อมกับรับพระราชทานยศพลตำรวจโท ก่อนจะเกษียณอายุราชการในวันที่ 30 กันยายน พ.ศ. 2559 

โดยในระหว่างรับราชการได้สร้างผลงานไว้มากมาย เช่น คลี่คลายคดีฆาตกรรมศยามล จนได้รับฉายา มือปราบศยามล แต่ระหว่างที่ไปรับราชการอยู่ที่สถานีตำรวจภูธรอำเภอชัยบาดาล จังหวัดลพบุรี และมียศร้อยตำรวจเอก เกิดไปมีเรื่องจนโดนสั่งย้ายห้ามเข้าลพบุรี และสระบุรี

ต่อมาในวันที่ 15 มิถุนายน 2566 ได้มีคำสั่งสำนักนายกรัฐมนตรี แต่งตั้งพล.ต.ท. เรวัชเป็นกรรมการพิจารณาเรื่องร้องเรียนตำรวจ แทนพล.ต.อ. ปัญญา มาเม่น ที่ลาออกไปพล.ต.ท.เรวัช เป็น กก.พิจารณาเรื่องร้องเรียนตำรวจ พล.ต.ท. เรวัช กลิ่นเกษร ติดยศ “นายพล” ขึ้นเป็นผู้บังคับการตำรวจภูธรจังหวัดกาญจนบุรีเมื่อปี 2550ประกาศสำนักนายกรัฐมนตรี เรื่อง พระราชทานยศตำรวจ โดยขยับมาจากตำแหน่ง รองผู้บังคับการศูนย์สืบสวนตำรวจภูธรภาค 7 แล้วย้ายเป็นผู้บังคับการประจำสำนักงานจเรตำรวจ เป็นรองผู้บัญชาการตำรวจภูธรภาค 7 รองจเรตำรวจ รักษาการผู้บัญชาการตำรวจสันติบาล และนั่งเก้าอี้ผู้บัญชาการตำรวจปราบปรามยาเสพติด กระทั่งเกษียณอายุราชการในปี 2558

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗, เล่ม ๑๓๑ ตอนที่ ๒๗ ข หน้า ๒๐, ๓ ธันวาคม ๒๕๕๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔, เล่ม ๑๒๘ ตอนที่ ๒๔ ข หน้า ๖๖, ๒ ธันวาคม ๒๕๕๔

ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๒๙ ตอนที่ ๒๖ ข หน้า ๕, ๓๑ กรกฎาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๖๐, เล่ม ๑๓๔ ตอนที่ ๕๒ ข หน้า ๒, ๑๖ ตุลาคม ๒๕๖๐

 อ้างอิง 

หมวดหมู่:บุคคลจากอำเภอท่าตะโก
หมวดหมู่:ตำรวจชาวไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:พลตำรวจโท